ערך זה עוסק באפיפיור. אם התכוונתם לאנטי אפיפיור, ראו האנטי-אפיפיור גרגוריוס השמיני.
גרגוריוס השמיני (בלטינית: Gregorius VIII‏; 1100 לערך בבנוונטו, איטליה - 17 בדצמבר 1187 בפיזה איטליה) הוא כינויו כאפיפיור של אלברטו דה מורָ‏ה, אשר כיהן כאפיפיור בין ה-25 באוקטובר 1187 ועד למותו. גרגוריוס השמיני ידוע בראש ובראשונה כאפיפיור אשר קרא ליציאה למסע הצלב השלישי.
דה מורה היה בן למשפחת אצולה בבנוונטו, ובגיל צעיר הצטרף למסדר הנזירים הציסטרסיאניים.
בשנת 1172 נטל דה מורה חלק בוועידת אברנשה כשליח האפיפיור. הוועידה חננה את הנרי השני מלך אנגליה מאשמת רצח תומאס בקט, תוך הלקאה פומבית של המלך.
ב-25 באוקטובר 1187 נבחר כאפיפיור במקומו של אורבנוס השלישי. הפעולה המשמעותית הראשונה שלו כאפיפיור הייתה פרסום הבולה (אגרת אפיפיור) "אודיטה טרמנדי" (Audita tremendi), אשר קראה ליציאת מסע הצלב השלישי כתגובה לתבוסת ממלכת ירושלים הצלבנית בקרב קרני חיטין. ירושלים כבר נפלה בשעה שפרסם את האגרת (או ליתר דיוק, ב-2 באוקטובר 1187), אך החדשות לא הגיעו לגרגוריוס בזמן זה.
שמשמעותן "לאחר שמיעת האופן הנוראי והחמור שבו ממלכת ירושלים נמחצה ביד העליונה..." וממשיך בסגנון דומה לזה של האיגרת אשר קראה ליציאת מסע הצלב השני ב-1145. הפסדיה הצבאיים של ממלכת ירושלים מתפרשים באיגרת כעונש אלוהי על חטאי המדינות הצלבניות. היא הבטיחה מחילה מלאה והגנה כנסייתית ליוצאים לקרב.
גרגוריוס לא ראה את מסע הצלב יוצא לדרך. הוא נפטר מקדחת באותה שנה. יורשו היה קלמנס השלישי.
EnglishAfrikaansالعربيةБеларускаяБългарскиBrezhonegCatalàČeštinaDanskDeutschΕλληνικάEsperantoEspañolEestiEuskaraفارسیSuomiFrançaisGalegoHrvatskiMagyarBahasa IndonesiaIlokanoÍslenskaItaliano日本語Basa Jawaქართული한국어KurdîLatinaLietuviųМакедонскиमराठीPlattdüütschNederlandsNorsk bokmålPolskiPortuguêsRuna SimiRomânăРусскийSicilianuSrpskohrvatski / српскохрватскиSimple EnglishSlovenčinaSlovenščinaShqipСрпски / srpskiSvenskaKiswahiliไทยTagalogTürkçeУкраїнськаTiếng ViệtWinarayYorùbá中文	עריכת קישורים	נערך לאחרונה ב־02:41, 11 באפריל 2016.